British Togoland

**British Togoland**, officially de **Mandate Territory of Togoland** den later officially de **Trust Territory of Togoland**, na e be a territory insyd West Africa under de administration of de United Kingdom, wich subsequently enter a union plus Ghana, part of wich cam turn ein Volta Region. Na dem effectively form de territory insyd 1916 by de splitting of de German protectorate of Togoland into two territories, French Togoland den British Togoland, during de First World War. Initially, na e be a League of Nations Class B mandate. Insyd 1922, na dem formally place British Togoland under British rule, wey na dem place French Togoland, now Togo, under French rule.

After de Second World War, na dem change de political status of British Togoland. Na e cam turn a United Nations Trust Territory buh na e still be administered by de United Kingdom. During de decolonization of Africa, na dem organise a status plebiscite insyd British Togoland insyd May 1956 make e decide de future of de territory; na 58% of de voters wey dey take part vote make dem merge de territory plus de neighbouring British Crown colony of de Gold Coast, wich na e dey head towards independence, rada dan make dem remain a trusteeship den await developments insyd French Togoland. For 13 December 1956, na de United Nations General Assembly pass General Assembly resolution 1044 on "De future of Togoland under British administration". By dat resolution, na de UN acknowledge de outcome of de plebiscite dem hold insyd de territory plus a majority in favour of union plus de Gold Coast. Na de resolution recommend say de United Kingdom effect de union of British Togoland plus Gold Coast upon de independence of Gold Coast. Make dem achieve dat, na de Ghana Independence Act 1957 make de United Kingdom annex British Togoland make dem form part of Her Majesty ein dominions wey dey comprise de Dominion of Ghana.

Insyd a letter wey date 6 March 1957, na de British government inform de Secretary-General of de United Nations dat plus effect from midnight 6 March 1957, under de terms of de Ghana Independence Act 1957, na de territories wey dem comprise insyd de Gold Coast cam turn de independent State of Ghana den dat under de same Act, de union of de former Trust Territory of Togoland under British administration plus de independent State of Ghana take place from de same time den date.

Na British Togoland ein capital be Ho, wich now dey serve as de capital of Volta Region. De region dey include chaw of de former mandate ein territory.

## United Nations trust territory

After World War II, na de mandate cam be a United Nations trust territory wey be administered by de United Kingdom. Prior to de mandate den trusteeship periods, na British Togoland be administered as part of de adjoining territory of de Gold Coast, under de name of *Trans-Volta Togo* (TVT).

### Togoland Congress
Insyd 1954, na de British government inform de UN say e go be unable make e administer de Trust Territory after 1957. For response, insyd December 1955, na de UN General Assembly pass a resolution wey dey advise de British government make dem hold a plebiscite on de future of British Togoland.

On 9 May 1956, na dem hold dis plebiscite under UN supervision plus de choice between formal integration plus de future independent Gold Coast anaa continuation as a Trust Territory.

Na de Togoland Congress campaign against integration. Na der be vocal opposition to de incorporation of Togoland from de Ewe people wey na dem vote against insyd British Togoland, as na de Ewe want de unification of de Ewe people insyd British Togoland den French Togoland as a separate Ewe state (modern Togo).

Na dem report say na de vote results be 42% against from de Ewe people (Togoland Congress), den 58% for integration.

## References


## External links

* Bourret, Florence Mabel. *Gold Coast: A survey of the Gold Coast and British Togoland, 1919–1946.* (Stanford University Press, 1949). online
*